Austatud Riigikogu! Alustame täiskogu V istungjärgu 7. töönädala neljapäevast istungit. Kas Riigikogu liikmetel on soovi üle anda eelnõusid või arupärimisi? Ei ole. Sel juhul palun teeme kohaloleku kontrolli. Kohalolijaks registreerus 51 Riigikogu liiget, puudub 50.
Täna on päevakorras üks punkt, Vabariigi Valitsuse algatatud isikut tõendavate dokumentide seaduse muutmise seaduse eelnõu 323 kolmas lugemine. Kas fraktsioonidel on soovi avada läbirääkimisi? Kõnesoove ei paista olevat, sulgen läbirääkimised. Juhtivkomisjoni ettepanek on panna eelnõu 323 lõpphääletusele. Läheme lõpphääletuse ettevalmistamise juurde. Panen hääletusele Vabariigi Valitsuse algatatud isikut tõendavate dokumentide seaduse muutmise seaduse eelnõu 323. Palun võtta seisukoht ja hääletada! Eelnõu poolt hääletas 76 Riigikogu liiget, vastuolijaid ega erapooletuid ei ole. Isikut tõendavate dokumentide seaduse muutmise seadus on vastu võetud. Austatud Riigikogu, tänane istung on lõppenud. Soovin kõigile ilusat tööpäeva jätku! Istungi lõpp kell 10.04.